**לכבוד: פגסוס טיולים – סמנכ"ל תיפעול**
 **מדריך הקבוצה – שמחה רום**

 **הנדון: טיול לצפון ספרד הפירנאים וחבל הבסקים**

1. טיילנו עם חברת פגסוס בטיול לצפון ספרד הפירנאים וחבל הבסקים בתאריכים 7 – 20 לספטמבר 2016 בהדרכתו של שמחה רום.
2. אנו מרבים לנסוע בשנים האחרונות עם חברת פגסוס לאור הניסיון המוצלח שהיה לנו בטיולים שקיימנו איתכם (זהו טיילנו השביעי הרצוף איתכם).
זאת הסיבה שהחלטנו להשתתף בטיול זה. את מדריך הקבוצה לא הכרנו קודם לכן, התוועדנו אליו דרך אתר פגסוס.
3. היו לנו ציפיות גבוהות מהטיול לאור חוות דעת שקיבלנו מחברים שטיילו באזורים אלו בעבר. אכן גם אנו לא התאכזבנו וחזרנו מהטיול מלאי התפעלות ושבעי רצון.
כל היבטי הטיול החל בהדרכה מקצועית והן מהמקומות הנפלאים שביקרנו בהם, וכלה בהיבטים הארגוניים – האוטובוס ונהגו, המלונות, האוכל ותכנית הטיול היו ברמה גבוהה וטובה לשביעות רצוננו המלאה ונתנו מענה לציפיותינו. כמו כן קבוצת המטיילים האיכותית ומזג האוויר הטוב ששרר באזור תרמו אף הם לטיול.
4. מעל הכל בלט באופן יוצא דופן מדריך הקבוצה שמחה רום. הכרנו מדריכים מהטיולים הרבים שקיימנו בעבר הן בחברת פגסוס והן בחברות טיולים אחרות.
אבל מדריך כה מקצועי ובעיקר עם לב ונשמה כה גדולים עוד טרם הכרנו ואנו שמחים על הזכות שנפלה בחלקנו להכירו בטיול זה.
5. שמחה הבטיח לנו בתחילת הטיול חווית טיול מיוחדת ומרתקת בספרד וביופייה המקסימים ובאתריה ההיסטוריים המרתקים. שמחה עשה זאת עם כל הלב
הרחב שלו מדריך זה אוהב ונושם את ספרד בכל נימי נשמתו דובר את שפתו באופן קולח, מיודד ומתלוצץ עם המקומיים, עובדי המלון, עובדי המסעדות כאילו היו חבריו מהעבר הרחוק.
6. שמחה ליווה את כל מסלול הטיול ואתריה השונים בהדרכות ובהסברים מקצועיים מקיפים בכל ההיבטים הגיאוגרפים ההיסטוריים, הכלכליים והפוליטיים וענה על כל שאלתנו והעשיר אותנו בידע העצום שיש לו על ספרד ובמיוחד באזורים שבהם טיילנו. את הסבריו תיבל בהומור, בסיפורים מעניינים וביכולת רטורית גבוהה.
7. יותר מכל הרשימה אותנו מסירתו של שמחה ודאגתו לקבוצה ולכל אחד מחברי וחברות הקבוצה. שמחה הסתובב כל הזמן בינינו כמו אמא דאגנית נכון למלא כל בקשה שנדרשה ממנו.
בארוחת הבוקר והערב הגיע ראשון לחדר האוכל כדי לבדוק שהאוכל וחדר האוכל מוכנים לקראתנו במהלך הארוחות הסתובב בין השולחנות ובדק שהאוכל לשביעות רצוננו ולא חסר לנו דבר בשולחן, ורק אז התיישב הוא לאכול. בארוחת הערב עמד הוא ויצק לנו את המרק לצלחות האוכל שלנו. בעת הגיענו לבתי המלון דאג להסדיר במהירות את כל ההיבטים הארגוניים לקבלת מפתחות החדרים, הורדת המזוודות והעברתם לחדרים שהוא עצמו עוזר לסבלים לשאתם לחדרים. הוא עצמו היה נשאר בלובי עד שנעלה לחדרים ונבדוק שמצבם תקין שהוא נכון לקבל את פניותינו ולעזור להסדירם מול בית המלון. בעת הנסיעות עבר וחילק לנו ממתקים ופירות שהוא היה קונה ומאפיינים את האוכל באזורים הללו. תקצר העירייה לפרט את כל מעשיו החיוביים של שמחה במהלך הטיול. אולם את הכל עשה במסירות אין קץ בנועם הליכות ועם חיוך על פניו.
8. באידיש יש ביטוי מעולה המבטא מכלול תכונות נפלאות אלו שבהן ניחן שמחה, שמחה הוא "מנטש" במלוא מובן הרחב של המילה. שמחה נתן דוגמא כיצד מדריך קבוצה צריך לנהוג ולהדריך במהלך טיול, ראוי כי הוא יהווה דוגמא לסמל לחיקוי למדריכים אחרים. בזכותו שררה אוירה נעימה וידידותית בין כל חברי הקבוצה והביא לשיתוף פעולה מעולה עם המדריך ועמידה דייקנית בלוחות הזמנים. צר לנו כי שמחה מתמקד בהדרכותיו בספרד ובעיקר באזורים אלו ולא נוכל להנות ממנו ומיכולתיו הנפלאות גם באתרים אחרים בעולם.
9. לא נותר לנו אלא להודות לשמחה מכל הלב כשם שעשינו בשיחת הסיכום על תקופת הטיול המופלאה וחווית הטיול המרתקת שחווינו איתו יחדיו, לאחל לו בריאות טובה לו ולמשפחתו, שימשיך להדריך במרץ עוד שנים רבות קבוצות מטיילים נוספות.
כמו כן מודים אנו לחברת פגסוס שארגנה והפעילה טיול מוצלח זה על כל משמעויותיו. טיול המצטרף לשרשרת הטיולים הטובים שטיילנו איתכם.

 בכבוד רב, בהערכה רבה

 משפחת בן יהודה ריטה ויגאל 0528206864

 משפחת גרודברג חיה ועמוס 0523579314